VS002188
Datum: 1998-09-11T02:00:00.000+02:00
datum_sodbe_i_stopnje: 2006-12-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe kože in njihove posledice
fischer: hudi primeri
odskodnina: 16,350.000 SIT
opombe: II Ips 655/2008. Reviziji tožeče strake je bilo delno ugodeno in odločba sodišča druge stopnje spremenjena le v obrestnem delu zahtevka. V ostalem delu je bila revizija zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Nezaposlen, ukvarjal se je z zbiranjem in prodajo surovin.

## Škodni dogodek

Prometna nesreča.

## Poškodba

Zvin vratne hrbtenice, zdrobljen zlom leve stegnenice, odprt zdrobljen zlom desne pogačice, udarninska raztrganinska rana na čelu, odbitje velike grče leve rame, odrgnine leve strani prsnega koša, leve nadlahti in podlahti.

## Telesne bolečine

3.000.000 SIT Hude bolečine – 4 tedne (jemanje analgetikov); stalne srednje hude bolečine – 3 mesece; stalne blage bolečine – 5 mesecev; občasne bolečine je trpel še v času sojenja.

#### Hospitalizacija

3 x v splošni anesteziji, skupaj hospitaliziran 25 dni.

#### Ambulantno zdravljenje

22 pregledov pri zdravniku specialistu, 17 ambulantnih fizioterapij.

#### Rehabilitacija

14 dni v zdravilišču – boleča fizioterapija

#### Nevšečnosti med zdravljenjem

20 dni ležanja in odvisnosti od negovalnega osebja; dobil je infuzijo 1600 ml krvi, jemal je zdravila proti strjevanju krvi, antibiotike; 75 RTG slikanj, 4 tedne je nosil mavec na desni spodnji okončini od gležnja do dimelj, kar povzroča tiščanje, srbenje, ovira pri hoji in preprečuje poklekanje; 1,5 leta je hodil z berglami in bil zato nesposoben za daljšo hojo, stanje, poklekanje, počepanje, v stoječem položaju pa ni mogel uporabljati rok zaradi bergel. Zdravljenje je za 3 mesece podaljšal padec po stopnicah, pri katerem se stegnenica zlomila, kar se ne bi zgodilo, če ne bi bila že prej poškodovana.

## Strah

800.000 SIT Hud primarni strah – 6 dni; srednje hud sekundarni strah – 3 mesece; blag sekundarni strah - 9 mesecev.

## Zmanjšanje življenjske aktivnosti

12.000.000 SIT Oškodovanec ima stalne posledice zaradi poškodb, dela s povečanim naporom, s poklekanjem, počepanjem, dvigovanjem bremen težjih od 15 kg ne more več opravljati. Težje opravlja dela, ki zahtevajo dvigovanje bremen nad višino rame z levo roko, jemanje stvari z višjih položajev, dela, ki zahtevajo daljše transporte, dolgotrajno sedenje v prisilnem položaju in podobno. Staro železo težko zbira, saj se hitro utrudi. Pred nesrečo je rekreativno igral nogomet, sedaj tega ne more več. Zato duševno trpi.

Anatomsko stalno posledico predstavlja izguba pogačice s posledično prikrajšavo ligamenta štiriglave mišice, stanjšana kortikalna plast proksimalnega fragmenta leve stegnenice z zaraslim zlomom in oslabelostjo stegnenice, nekoliko nalomljena os vratne hrbtenice, zrasel odlom velike grče nadlahtnice v rami. Funkcionalno posledico predstavlja oslabelost mišic levega in desnega stegna, lažja zmanjšana gibljivost obeh kolen, vratu in leve rame. ZŽA je 50%.

#### Opis invalidnosti

33% invalidnost.

## Skaženost

550.000 SIT Na levem stegnu ima oškodovanec 23 cm dolgo brazgotino, na prednji strani desnega kolena ima 20 cm dolgo brazgotino in brazgotino na čelu prek baze nosu, ki sega v obrv. Brazgotine so vidne že na daleč, nekatere le če so razkrite (v poletnih mesecih).

---

ZOR člen 200, 203